 **Turistička zajednica Općine Sali**

 Sali bb, 23281 Sali Dugi otok

 MB: 01120794, OIB: 07729587198

 Žiro: HR662407000 1100039975

 Tel./Fax: (+385) 23 377 094

 tz-sali@zd.t-com.hr

 [www.dugiotok.hr](http://www.dugiotok.hr)



Sali

Turistička zajednica Općine Sali

Sali II 49

23281 Sali

TURISTIČKA ZAJEDNICA OPĆINE SALI

objavljuje

**J A V N I P O Z I V**

**ZA DODJELU OZNAKE „KVALITETNO – DUGI OTOK“**

Na temelju članka 7. Statuta Turističke zajednice Općine Sali („Službeni glasnik Zadarske županije br. 13) i Pravilnika o uvjetima, kriterijima i načinu označavanja proizvoda oznakom „Kvalitetno – Dugi otok“ ( u nastavku teksta: Pravilnik) Turistička zajednica Općine Sali dodjeljuje oznaku „Kvalitetno – Dugi otok“ u cilju poticanja razvoja otočne proizvodnje kroz prepoznatljivost i jačanje konkurentnosti

otočnih proizvoda na tržištu.

UVJETI DODJELE OZNAKE „KVALITETNO – DUGI OTOK“

Oznaka „Kvalitetno – Dugi otok“ može se dodijeliti tradicionalnim i inovativnim

proizvodima koje proizvode proizvođači sa Dugog otoka i otoka Zverinac.

Otočni proizvođači koji kandidiraju za dodjelu oznake „Kvalitetno – Dugi otok“ mogu biti

pravne i fizičke osobe koje imaju sjedište na otocima i svoju djelatnost obavljaju na otocima.

Oznaka „Kvalitetno – Dugi otok“ dodjeljuje se proizvodima koji su nastali kao rezultat otočne

tradicije, razvojno-istraživačkog rada, inovacije i invencije, po ispravno podnesenom zahtjevu

uz provođenje postupka iz članka 12. Pravilnika.

Također, moraju zadovoljavati zakonske odrednice o sigurnosti, zaštiti zdravlja, zaštiti okoliša

i zaštiti potrošača te svojim ukupnim karakteristikama (sastav, dizajn, ekološki kriteriji i dr.)

udovoljiti izraženim ili pretpostavljenim potrebama potrošača te zahtjevima utvrđenim u

normama ili specifikacijama kojima se osigurava razina kvalitete.

NAČIN I UVJETI STJECANJA PRAVA UPORABE OZNAKE „KVALITETNO – DUGI OTOK“

Otočni proizvođači podnose ispunjen Zahtjev za dodjelu prava uporabe Oznake „Kvalitetno – Dugi otok“ (u nastavku teksta: Zahtjev). Obrazac Zahtjeva sastavni je dio ovog Javnog

poziva i dostupan je na mrežnim stranicama Turističke zajednice Općine Sali (www.dugiotok.hr)

Uz Zahtjev je potrebno priložiti sljedeću dokumentaciju:

**1. podaci o pravnom statusu:**

* za trgovačka društva:

– preslika rješenja o upisu u sudski registar;

– preslika društvenog ugovora u slučaju da se radi o više osnivača

trgovačkog društva;

* za zadruge:

– akt o osnivanju i/ili pravila zadruge

– preslika rješenja o upisu u sudski registar;

* za udruge:

– preslika rješenja o upisu u registar udruga;

* za obrte:

– preslika rješenja o osnivanju obrta (obrtnica);

– preslika ortačkog ugovora u slučaju da se radi o više vlasnika obrta;

* za obiteljska poljoprivredna gospodarstva:

– preslika rješenja o upisu u Upisnik poljoprivrednih gospodarstava;

* za ostale:

– preslika rješenja o upisu ili drugi zakonom propisan dokument.

**2. izjava podnositelja zahtjeva o otočnom podrijetlu proizvoda;**

**3. tehnička dokumentacija, fotografija proizvoda i/ili dokumentacija za vizualnu jednoznačnu**

**i pouzdanu identifikaciju proizvoda;**

**4. 4 uzorka Proizvoda za organoleptičko ocjenjivanje;**

**5. preslika rješenja o korištenju neke od oznaka kvalitete;**

**6. potvrdni dokumenti o udovoljavanju uvjetima sigurnosti, zaštiti zdravlja, zaštiti okoliša i**

**zaštiti potrošača te rješenja ili dokumenti o uvedenom sustavu osiguravanja kvalitete za**

**proizvode koji nemaju neku od oznaka kvalitete i odredbama Pravilnika o zdravstvenoj**

**ispravnosti predmeta široke potrošnje („Narodne novine, br. 125/09., 23/13., 90/13.) koje se**

**odnose na kozmetičke proizvode, a nastali su kao rezultat otočne tradicije, razvojno-**

**istraživačkog rada, inovacije i invencije;**

**7. preslike dokumentacije o proizvodu s kojom podnositelj Zahtjeva raspolaže, a koja se odnosi**

**na dokazivanje kvalitete proizvoda.**

Zahtjevi za dodjelu oznake „Kvalitetno – Dugi otok“ s propisanom dokumentacijom podnose na adresu:

TURISTIČKA ZAJEDNICA

OPĆINE SALI

Sali II 49

23281 SALI, DUGI OTOK

u zatvorenim omotnicama s naznakom „ne otvaraj – javni poziv“ i adresom podnositelja

zahtjeva na poleđini omotnice.